ตามที่โครงการบ้านมั่นคงชุมชนประชาร่วมใจ 1  ได้ให้สมาชิกเข้าพักอาศัยเป็นระยะเวลาหนึ่งแล้ว ปัจจุบันสมาชิกหลายหลังใช้พื้นที่สาธารณะประกอบกิจกรรมตัวส่วน โดยไม่คำนึงถึงกฎระเบียบการอยู่ร่วมกันของสมาชิกส่วนรวม
1. การใช้พื้นที่สาธารณะ อาทิเช่น ถนนทางเดินทางเท้า จุดกลับรถหรือจุดผ่านระหว่างแถวของอาคารบ้านพัก
    สมากชิกหลายหลังใช้พื้นที่ถนนสาธารณะส่วนรวมสำหรับการเดินสัญจร เป็นที่วางต้นไม้  จอดจักรยานยนต์  และโต๊ะอาหาร พอถึงเวลาเย็นก็สังสรรค์เป็นแหล่งมั่วสุม ส่งเสียงดังรบกวนเพื่อนบ้านสมาชิกท่านอื่นๆ และทำให้สมาชิกท่านอื่นๆ ไม่สามารถใช้ทางสัญจรได้อย่างสะดวกใจ  หากลูกบ้านจำเป็นต้องใช้ประโยชน์ดังกล่าว สมควรให้ใช้พื้นที่แนวฟุตบาทระเบียงบ้านตามสิทธ์ของตนเท่านั้น  ไม่ควรลงมาใช้พื้นที่ถนนส่วนรวม
2. ระเบียบการเลี้ยงสัตว์เลี้ยง
    สมาชิกหลายหลังมีการเลี้ยงสัตว์เลี้ยงแล้วไม่จัดเก็บมูลของเสีย ขาดความรับผิดชอบต่อการอยู่ร่วมกันในชุมชน ส่งผลให้ชุมชนมีทัศนีย์ภาพไม่น่าดู และส่งกลิ่นเหม็น ยิ่งช่วงฤดูฝนส่งกลิ่นหนักและเละเทะ และบางหลังเลี้ยงระบบปล่อยไม่มีที่อยู่หรือกรง ทำให้สัตว์เลี้ยงบุกลุกเข้าบ้าน สร้างความร้อนเดือนแก่สมาชิกท่านอื่นๆ ในชุมชนฯ กรณีสมาชิกไม่สามารถอนุบาลสัตว์ให้อยู่ในพื้นที่ของตนได้ สมควรสร้างมาตรการเรียกเก็บค่าใช้จ่ายในการรักษาความสะอาดและบทลงโทษ สำหรับสัตว์จรจัด สมควรเรียกหน่วยงานรัฐมาจับไปอยู่ในพื้นที่จัดสรรของรัฐโดยเร็ว
3. ระเบียบการจัดการระบบบำบัดน้ำเสียน้ำทิ้ง
    สมาชิกใช้พื้นที่ด้านหลังหรือด้านหน้าของบ้านพักตนเองประกอบอาหาร ซัก ล้าง โดยไม่ทำติดสายน้ำทิ้ง ทำให้พื้นถนนส่วนรวมเปียกแฉะ มีน้ำขัง ซึ่งเป็นแหล่งน้ำสกปรกและพาหะนำโรค สืบเนื่องจากถนนที่ทางผู้รับเหมาจัดสร้างไม่ถูกหลักการก่อสร้างระดับถนนจึงไม่สามารถไหลระบายน้ำไปยังท่อระบายได้ตลอดแนว และไม่มีการตรวจรับงานหรือแจ้งแก้ไขงานถนนตามสัญญา การแก้ไขปัญหาน้ำเสียน้ำขังสมควรออกระเบียบการจัดการระบบน้ำเสียของสมาชิกให้เป็นไปในทิศทางเดียวกันทั้งหมด เพื่อความสะอาดและถูกสุขลักษณะอนามัยที่ดีปราศจากแหล่งอนุบาลพานะนำโรคของสมาชิกในชุมชน 
4. จัดระเบียบผู้ไร้บ้านพักอาศัย และพื้นที่เก็บขยะใต้สะพาน 
    เนื่องจากใต้สะพานเป็นพื้นที่เสี่ยงและเป็นพื้นที่สาธารณะใช้ร่วมกับบุคคลภายนอกทั่วไป เป็นหน้าตาของชุมชนอย่างหนึ่ง การที่มีบุคคลไร้บ้านเข้ามาจับจองอาศัย เป็นที่น่าหวาดกลัวและอาจเกิดเหตุประทุษร้ายต่อผู้ใช้ทางสัญจรได้ ซ้ำเคยเกิดเหตุไฟไหม้จากคนไร้บ้าน มีการเสียชีวิตของคนไร้บ้านหลายครั้ง ทางสหกรณ์ชุมชนควรติดต่อหน่วยงานรัฐขับเคลื่อนบุคคลเหล่านี้ออกจากพื้นที่จริงจัง อีกทั้งคนไร้บ้านเป็นส่วนหนึ่งที่ทำให้เกิดกลิ่นเหม็นและของเน่าเสียแบบไม่เป็นที่เป็นทาง รวมทั้งขยะที่สมาชิกทิ้งในจุดบริการ สมควรอย่างยิ่งให้จัดกิจกรรม ส.5 ทำความสะอาดภายใต้สะพาน และติดระบบไฟฟ้าทางเดินเพื่ออำนวยความสะอาดให้สมาชิกและบุคคลที่ใช้เส้นทาง ยกตัวอย่างใต้สะพานฝั่งวัดเสมียน สะอาดและอุ่นใจในการใช้เส้นกว่าฝั่งงามวงศ์มากทั้งที่ฝั่งงามวงศ์วานอยู่ใกล้บ้านประธานและคณะกรรมการหลายท่าน
#1555 #bkkrongtook